**องค์ประกอบและอำนาจหน้าที่ของคณะกรรมการควบคุมความปลอดภัยทางชีวภาพของคณะวิทยาศาสตร์**

คณะกรรมการควบคุมความปลอดภัยทางชีวภาพของคณะวิทยาศาสตร์ได้รับการแต่งตั้งโดยคณบดีคณะวิทยาศาสตร์ มีจำนวนไม่น้อยกว่าห้าคน โดยประกอบด้วยตัวแทนจากส่วนงานย่อยที่มีห้องปฏิบัติการทางชีวภาพ และมีเจ้าหน้าที่ความปลอดภัยทางชีวภาพอย่างน้อยหนึ่งคน ซึ่งคณะกรรมการควบคุมความปลอดภัยทางชีวภาพของคณะวิทยาศาสตร์ต้องเป็นผู้ทรงคุณวุฒิซึ่งมีความรู้ความเชี่ยวชาญด้านการศึกษาวิจัยเชื้อโรคหรือพิษจากสัตว์หรือเทคโนโลยีชีวภาพสมัยใหม่ตามบริบทของส่วนงาน ในระดับที่สามารถกำกับดูแลการใช้เชื้อโรคหรือพิษจากสัตว์หรือเทคโนโลยีชีวภาพสมัยใหม่ตามบริบทของส่วนงานในงานวิจัยให้มีความปลอดภัยต่อผู้ทำวิจัย ชุมชน และสิ่งแวดล้อม รวมทั้งผ่านการอบรมหลักสูตรเกี่ยวกับความปลอดภัยทางชีวภาพ คณะกรรมการควบคุมความปลอดภัยทางชีวภาพของส่วนงานมีอำนาจหน้าที่ ดังต่อไปนี้

1. กำกับดูแลความปลอดภัยในการใช้เชื้อโรคและพิษจากสัตว์ และ/หรือเทคโนโลยีชีวภาพสมัยใหม่ในการศึกษาวิจัยภายในคณะวิทยาศาสตร์
2. พิจารณาและกำหนดแนวทางปฏิบัติเพื่อความปลอดภัยในการผลิตและการครอบครองเชื้อโรคและพิษจากสัตว์ และ/หรือการใช้เทคโนโลยีชีวภาพสมัยใหม่ที่ใช้ในการศึกษาวิจัยภายในคณะวิทยาศาสตร์ให้สอดคล้องกับระดับความเสี่ยงที่จะทำให้เกิดอันตราย
3. ติดตาม ตรวจสอบ และประเมินความปลอดภัยในการใช้เชื้อโรคและพิษจากสัตว์ และ/หรือเทคโนโลยีชีวภาพสมัยใหม่ในการศึกษาวิจัยภายในคณะวิทยาศาสตร์
4. ให้ความรู้ คำแนะนำ หรือการสนับสนุนอื่น ๆ เพื่อให้เกิดความปลอดภัยทางชีวภาพต่อผู้วิจัย ชุมชน และสิ่งแวดล้อม
5. พิจารณายกเว้นการประเมินข้อเสนอโครงการวิจัยด้านความปลอดภัยทางชีวภาพของงานวิจัยประเภทที่ 1\* และประเมินข้อเสนอโครงการวิจัยด้านความปลอดภัยทางชีวภาพของงานวิจัยประเภทที่ 2 และ 3\*
6. อนุมัติผลการประเมินข้อเสนอโครงการวิจัยด้านปลอดภัยทางชีวภาพสำหรับงานวิจัยประเภทที่ 2\*
7. ประสานงานและให้ความร่วมมือกับคณะกรรมการควบคุมความปลอดภัยทางชีวภาพของจุฬาลงกรณ์มหาวิทยาลัยในงานด้านความปลอดภัยทางชีวภาพ
8. ประสานงานและให้ความร่วมมือกับกรมวิทยาศาสตร์การแพทย์ในการกำกับดูแลการใช้เชื้อโรคและพิษจากสัตว์ในการศึกษาวิจัยของส่วนงานให้มีความปลอดภัยและเป็นไปตามกฎหมาย
9. อำนาจหน้าที่อื่นที่เกี่ยวกับการศึกษาวิจัยตามที่ส่วนงานหรือจุฬาลงกรณ์มหาวิทยาลัยมอบหมาย

หมายเหตุ: \* งานประเภทที่ 1-3

- งานประเภทที่ 1 การวิจัยและทดลองที่มีความเสี่ยงหรืออันตรายน้อยต่อผู้ปฏิบัติงาน ชุมชน และสิ่งแวดล้อม

- งานประเภทที่ 2 การวิจัยและทดลองที่มีความเสี่ยงหรืออันตรายปานกลางต่อผู้ปฏิบัติงาน ชุมชน และสิ่งแวดล้อม

- งานประเภทที่ 3 การวิจัยและทดลองที่มีความเสี่ยงหรืออันตรายสูงต่อผู้ปฏิบัติงาน ชุมชน และสิ่งแวดล้อม หรือเกี่ยวกับการรักษาผู้ป่วยโดยการดัดแปลงพันธุกรรม หรือการวิจัยที่อาจมีอันตรายในระดับที่ยังไม่เป็นที่ทราบแน่ชัด

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. | ต.ค. | พ.ย. | ธ.ค. |
| ประชุมติดตามผลการดำเนินงาน |  |  |  |  |  |  |  |  |  |  |  |  |
| ดำเนินการขอ/ต่ออายุหนังสือรับรองการแจ้งกับกรมวิทยาศาสตร์การแพทย์ |  |  |  |  |  |  |  |  |  |  |  |  |
| ส่งรายงานผลการดำเนินการประจำปีกับกรมวิทยาศาสตร์การแพทย์ |  |  |  |  |  |  |  |  |  |  |  |  |
| ประสานงานส่งผู้มีกิจกรรมเกี่ยวข้องกับเชื้อโรคและพิษจากสัตว์เข้ารับการอบรมหลักสูตรความปลอดภัยทางชีวภาพและการรักษาความปลอดภัยทางชีวภาพ |  |  |  |  |  |  |  |  |  |  |  |  |
| ประเมินข้อเสนอโครงการวิจัยด้านความปลอดภัยทางชีวภาพ |  |  |  |  |  |  |  |  |  |  |  |  |
| ดำเนินการกำจัดขยะปนเปื้อนสารชีวภาพของส่วนงานในคณะวิทยาศาสตร์ |  |  |  |  |  |  |  |  |  |  |  |  |